Oristanobukten

Oristanobukten (italiensk: Golfo di Oristano) er en bukt i Sardiniahavet, beliggende i nærheten av byen Oristano på vestkysten av Sardinia. Den er avgrenset av Kapp San Marco på Sinis-halvøya i nord, og av Kapp Frasca i sør. Bukten vender inn mot provinsene Oristano og Medio Campidano.

Det finnes flere våtmarksområder ved Oristanobukten, slik som Stagno di Cabras, Stagno di Mistras og Stagno di Santa Giusta.

Fiske, fiskeoppdrett og produksjon av fiskevarer slik som botargo er de viktigste aktivitetene her. Turisme blir også en stadig viktigere næringsvei, spesielt i områdene San Giovanni di Sinis, Marina di Torre Grande og Arborea Lido.

Kategori:Sardinia
Kategori:Bukter i Italia
Kategori:Bukter i Middelhavet
Kategori:Provinsen Oristano